**ΕΛΛΗΝΙΚΗ ΔΗΜΟΚΡΑΤΙΑ**

**ΤΕΧΝΙΚΟ ΕΠΙΜΕΛΗΤΗΡΙΟ ΕΛΛΑΔΑΣ**

**ΤΜΗΜΑ ΔΥΤΙΚΗΣ ΜΑΚΕΔΟΝΙΑΣ**

|  |
| --- |
| **ΣΥΝΕΔΡΙΑΣΗ 22η / 2021****ΔΙΟΙΚΟΥΣΑΣ ΕΠΙΤΡΟΠΗΣ Τ.Ε.Ε./Τ.Δ.Μ.** |
| Κοζάνη | **Τρίτη** | **Ώρα,** |
| Μπουσίου & Εστίας 3(Αίθουσα Συνεδριάσεων Τ.Ε.Ε./Τ.Δ.Μ.) | **12-10-2021** | **12:00** |
| **Μέσω e-presence****ΘΕΜΑΤΑ ΗΜΕΡΗΣΙΑΣ ΔΙΑΤΑΞΗΣ** |

1. Έγκριση όρων Σχεδίου Προγραμματικής Σύμβασης μεταξύ της Περιφέρειας Δυτικής Μακεδονίας και του ΤΕΕ/ΤΔΜ που αφορά το έργο: «Υποστήριξη τεχνικής υπηρεσίας Περιφέρειας Δυτικής Μακεδονίας στο έργο Ενεργειακή αναβάθμιση τμήματος κτιρίου, όπου στεγάζεται το ΤΕΕ/ΤΔΜ», σύμφωνα με το Άρθρο 100, του Ν. 3852/2010 όπως τροποποιήθηκε και ισχύει και ορισμός εκπροσώπων επιτροπής παρακολούθησης.

***Τα σχετικά συνημμένα έγγραφα της Συνεδρίασης, βρίσκονται στο πρόγραμμα λογισμικού «Dropbox» και ειδικότερα στο φάκελο «Διοικούσα Επιτροπή - Υλικό», υποφάκελος «Διοικούσα Επιτροπή 2020-2024» - 22η συνεδρίαση - 2021. Για να τα διαβάσετε πατήστε*** [εδώ](https://www.dropbox.com/sh/umxvcj8c6v0izwn/AABDK3_AwOvPuMZIVS7QANpla?dl=0).

**ΠΑΡΟΝΤΕΣ :** Συλλίρης Νικόλαος - Πρόεδρος, Μπάγκαβου Ευαγγελία - Αντιπρόεδρος, Τζιόλας Ιωάννης - Γενικός Γραμματέας, Παπαγιαννάκης Μιχαήλ , Κιάνας Μ. Στέργιος, Ράλλης Κωνσταντίνος, Θεοδωρίδης Γεώργιος, Ματάνας Κωνσταντίνος, Μιμίκου Ευδοκία,μέλη.

**ΑΠΟΝΤΕΣ:**  -

Εισηγείται σχετικά ο πρόεδρος της Διοικούσας Επιτροπής του Τ.Ε.Ε./Τ.Δ.Μ. **Νικόλαος Συλλίρης:**

Στο πλαίσιο της προώθησης της βέλτιστης αξιοποίησης της υφιστάμενης κτιριακής υποδομής που κατέχει επί της οδού Εστίας 1, Δ.Ε. Κοζάνης, Τ.Κ. 50100., το Τεχνικό Επιμελητήριο Ελλάδος/ Τμήμα Δυτικής Μακεδονίας υπέβαλε πρόταση ένταξης του έργου στην Πρόσκληση με κωδίκο:139 για την υποβολή προτάσεων στο επιχειρησιακό πρόγραμμα «Δυτική Μακεδονία» Άξονας προτεραιότητας:4 «Υποστήριξη της μετάβασης προς μια οικονομία χαμηλών εκπομπών διοξειδίου του άνθρακα σε όλους τους τομείς» ο οποίος συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) με τίτλο «Δράσεις βελτίωσης της ενεργειακής απόδοσης των δημοσίων κτιρίων (Δημόσια κτίρια εκτός σχολικών κτιρίων και κτιρίων υγείας)»

Επειδή το ΤΕΕ/ Τμήμα Δυτικής Μακεδονίας, δεν διαθέτει Τεχνική Υπηρεσία αιτήθηκε την τεχνική στήριξη από την Περιφέρεια Δυτικής Μακεδονίας, με το υπ’ αριθ. έγγραφο 778- 30/09/2021.

Για την επίτευξη της στήριξης αυτής προτείνεται υπογραφή σχετικής προγραμματικής σύμβασης στο πλαίσιο της οποίας η Περιφέρεια Δυτικής Μακεδονίας με την Διεύθυνση Τεχνικών Έργων/ Τμήμα Δομών Περιβάλλοντος (Έδρας), θα στηρίξει τεχνικά το Τ.Ε.Ε/ Τμήμα Δυτικής Μακεδονίας, για την ολοκλήρωση των απαιτούμενων διαδικασιών ώστε να ολοκληρωθεί η πετυχημένη και εύστοχη κατασκευή των αναγκαίων επεμβάσεων, αναλαμβάνοντας συγκεκριμένους ρόλους και υποχρεώσεις. σε συνεργασία με την Περιφέρεια Δυτικής Μακεδονίας.

Η διάθεση της Διεύθυνσης Τεχνικών Έργων με το τμήμα Δομών Περιβάλλοντος της έδρας Περιφέρειας Δυτικής Μακεδονίας, για την υποστήριξη στην υλοποίηση του έργου «Ενεργειακή Αναβάθμιση τμήματος κτιρίου οπού στεγάζεται το ΤΕΕ/ΤΔΜ**»**, επί της οδού Εστίας 1, Δ.Ε. Κοζάνης, Τ.Κ. 50100, για την εξοικονόμηση ενέργειας, όσο και για τη δημιουργία συνθηκών άνεσης για τους εργαζόμενους του, με τη συνεργασία όλων των συμβαλλόμενων και τους όρους που ακολουθούν στα επόμενα.

Η αξιοποίηση της εμπειρίας από την υλοποίηση παρόμοιων έργων.

Η έκδοση των αναγκαίων λοιπών οικοδομικών αδειών που απαιτούνται.

Η εξασφάλιση των απαραίτητων εγκρίσεων.

Αναγιγνώσκεται σχέδιο της σύμβασης

**Τίτλος : «ΥΠΟΣΤΗΡΙΞΗ ΤΕΧΝΙΚΗΣ ΥΠΗΡΕΣΙΑΣ ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ ΣΤΟ ΕΡΓΟ «ΕΝΕΡΓΕΙΑΚΗ ΑΝΑΒΑΘΜΙΣΗ ΤΜΗΜΑΤΟΣ ΚΤΙΡΙΟΥ, ΟΠΟΥ ΣΤΕΓΑΖΕΤΑΙ ΤΟ Τ.Ε.Ε./Τ.Δ.Μ.»**

Συμβαλλόμενοι :

1. **Περιφέρεια Δυτικής Μακεδονίας**
2. **Τεχνικό Επιμελητήριο Ελλάδος/ Τμήμα Δυτικής Μακεδονίας**

**ΠΕΡΙΕΧΟΜΕΝΑ**

**ΣΥΜΒΑΛΛΟΜΕΝΟΙ 2**

**ΑΡΘΡΟ 1. ΠΡΟΟΙΜΙΟ 3**

**ΑΡΘΡΟ 2. ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ 4**

**ΑΡΘΡΟ 3. ΔΙΚΑΙΩΜΑΤΑ & ΥΠΟΧΡΕΩΣΕΙΣ ΤΩΝ ΣΥΜΒΑΛΛΟΜΕΝΩΝ 4**

**ΑΡΘΡΟ 4. ΠΟΣΑ ΚΑΙ ΠΟΡΟΙ ΧΡΗΜΑΤΟΔΟΤΗΣΗΣ 6**

**ΑΡΘΡΟ 5. ΠΡΟΓΡΑΜΜΑ ΠΛΗΡΩΜΩΝ 6**

**ΑΡΘΡΟ 6. ΔΙΑΡΚΕΙΑ ΤΗΣ ΣΥΜΒΑΣΗΣ 6**

**ΑΡΘΡΟ 7. ΦΟΡΕΑΣ ΔΙΑΧΕΙΡΙΣΗΣ ΤΟΥ ΕΡΓΟΥ ΜΕΤΑ ΤΗΝ ΟΛΟΚΛΗΡΩΣΗ ΤΟΥ 7**

**ΑΡΘΡΟ 8. ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΣΥΜΒΑΣΗΣ 7**

**ΑΡΘΡΟ 9. ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ - ΣΥΝΕΠΕΙΕΣ 8**

**ΑΡΘΡΟ 10. ΕΠΙΛΥΣΗ ΔΙΑΦΟΡΩΝ 8**

**ΑΡΘΡΟ 11. ΤΕΛΙΚΕΣ ΔΙΑΤΑΞΕΙΣ 8**

# ΣΥΜΒΑΛΛΟΜΕΝΟΙ

Σήμερα ../…./2021, ημέρα ….. στην Κοζάνη, οι παρακάτω Φορείς που θα καλούνται στο εξής "Συμβαλλόμενοι" :

1. Περιφέρεια Δυτικής Μακεδονίας, νόμιμα εκπροσωπούμενη για την υπογραφή της παρούσας από τον Περιφερειάρχη κ. Κασαπίδη Γεώργιο.
2. Τεχνικό Επιμελητήριο Ελλάδας (Τ.Ε.Ε.)/ Τμήμα Δυτικής Μακεδονίας, νόμιμα εκπροσωπούμενο για την υπογραφή της παρούσας από τον Πρόεδρο της Διοικούσας Επιτροπής κ. Νικόλαο Συλλίρη, βάσει της πράξης ανακήρυξης (Κοζάνη 6-7-2021) του Προέδρου της Διοικούσας Επιτροπής του Τ.Ε.Ε./ Τμήμα Δυτικής Μακεδονίας.

Έχοντας υπόψη:

1. την κείμενη Εθνική και Κοινοτική Νομοθεσία και ιδίως τις κάτωθι διατάξεις όπως αυτές ισχύουν κάθε φορά:
2. τις διατάξεις του Νόμου 3852/2010 (ΦΕΚ Α' 87/7.6.2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» ειδικότερα το Άρθρο 100 «ΠΡΟΓΡΑΜΜΑΤΙΚΕΣ ΣΥΜΒΑΣΕΙΣ», όπως τροποποιήθηκε και ισχύει.
3. τις διατάξεις του Νόμου 4555/2018 (ΦΕΚ Α΄ 133/19.07.2018) «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής - Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»]» και πιο συγκεκριμένα το άρθρο 179 αυτού.
4. το Ν. 4412/16
5. το Ν. 4071/12, άρθρο 9
6. το Π.∆.7/13
7. το Π.Δ 146/2010 όπως σήμερα ισχύει όσο αφορά τον Οργανισμό της Περιφέρειας Δυτικής Μακεδονίας
8. τις διατάξεις του ν. 4270/2014 (Α΄- 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) − δημόσιο λογιστικό και άλλες διατάξεις», όπως ισχύουν.
9. Κωδικός Πρόσκλησης:139 για την υποβολή προτάσεων στο επιχειρησιακό πρόγραμμα «Δυτική Μακεδονία» Άξονας προτεραιότητας:4 «Υποστήριξη της μετάβασης προς μια οικονομία χαμηλών εκπομπών διοξειδίου του άνθρακα σε όλους τους τομείς». Ο οποίος συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) με τίτλο «Δράσεις βελτίωσης της ενεργειακής απόδοσης των δημοσίων κτιρίων (Δημόσια κτίρια εκτός σχολικών κτιρίων και κτιρίων υγείας)»
10. η με αριθμό …………………….. Απόφαση της Οικονομικής Επιτροπής ΠΔΜ
11. η με αριθμό ……………… απόφαση της Διοικούσας Επιτροπής του ΤΕΕ/ΤΔΜ τμήμα Δυτικής Μακεδονίας.

συμφωνούν, συνομολογούν και συναποδέχονται τα παρακάτω :

# ΠΡΟΟΙΜΙΟ

Το Τεχνικό Επιμελητήριο Ελλάδος/ Τμήμα Δυτικής Μακεδονίας, προωθεί την βέλτιστη αξιοποίηση της υφιστάμενης κτιριακής υποδομής που κατέχει, με στόχο την «Ενεργειακή Αναβάθμιση τμήματος κτιρίου οπού στεγάζεται το ΤΕΕ/ΤΔΜ», επί της οδού Εστίας 1, Δ.Ε. Κοζάνης, Τ.Κ. 50100. Για το λόγο αυτό υπέβαλε πρόταση ένταξης του έργου στην Πρόσκληση με κωδίκο:139 για την υποβολή προτάσεων στο επιχειρησιακό πρόγραμμα «Δυτική Μακεδονία» Άξονας προτεραιότητας:4 «Υποστήριξη της μετάβασης προς μια οικονομία χαμηλών εκπομπών διοξειδίου του άνθρακα σε όλους τους τομείς». Ο οποίος συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) με τίτλο «Δράσεις βελτίωσης της ενεργειακής απόδοσης των δημοσίων κτιρίων (Δημόσια κτίρια εκτός σχολικών κτιρίων και κτιρίων υγείας)»

Επειδή το ΤΕΕ/ Τμήμα Δυτικής Μακεδονίας, δεν διαθέτει Τεχνική Υπηρεσία αιτήθηκε την τεχνική στήριξη από την Περιφέρεια Δυτικής Μακεδονίας, με το υπ’ αριθ. έγγραφο 778- 30/09/2021.

Στα πλαίσια της παρούσας προγραμματικής σύμβασης η Περιφέρεια Δυτικής Μακεδονίας με την Διεύθυνση Τεχνικών Έργων/ Τμήμα Δομών Περιβάλλοντος (Έδρας), θα στηρίξει τεχνικά το Τ.Ε.Ε/ Τμήμα Δυτικής Μακεδονίας, για την ολοκλήρωση των απαιτούμενων διαδικασιών ώστε να ολοκληρωθεί η πετυχημένη και εύστοχη κατασκευή των αναγκαίων επεμβάσεων, αναλαμβάνοντας συγκεκριμένους ρόλους και υποχρεώσεις. σε συνεργασία με την Περιφέρεια Δυτικής Μακεδονίας.

# ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

Αντικείμενο της παρούσας σύμβασης αποτελεί :

* 1. Η διάθεση της Διεύθυνσης Τεχνικών Έργων με το τμήμα Δομών Περιβάλλοντος της έδρας Περιφέρειας Δυτικής Μακεδονίας, για την υποστήριξη στην υλοποίηση του έργου «Ενεργειακή Αναβάθμιση τμήματος κτιρίου οπού στεγάζεται το ΤΕΕ/ΤΔΜ**»**, επί της οδού Εστίας 1, Δ.Ε. Κοζάνης, Τ.Κ. 50100, για την εξοικονόμηση ενέργειας, όσο και για τη δημιουργία συνθηκών άνεσης για τους εργαζόμενους του, με τη συνεργασία όλων των συμβαλλόμενων και τους όρους που ακολουθούν στα επόμενα.
1. Η αξιοποίηση της εμπειρίας από την υλοποίηση παρόμοιων έργων.
2. Η έκδοση των αναγκαίων λοιπών οικοδομικών αδειών που απαιτούνται.
3. Η εξασφάλιση των απαραίτητων εγκρίσεων.

# ΔΙΚΑΙΩΜΑΤΑ & ΥΠΟΧΡΕΩΣΕΙΣ ΤΩΝ ΣΥΜΒΑΛΛΟΜΕΝΩΝ

Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα:

**Η Περιφέρεια Δυτικής Μακεδονίας** με το Αρμόδιο Τμήμα Δομών Περιβάλλοντος της Διεύθυνσης Τεχνικών Έργων της έδρας αναλαμβάνει:

* 1. Την αρμοδιότητα άσκησης καθηκόντων Διευθύνουσας Υπηρεσίας μέσω του τμήματος Δομών Περιβάλλοντος της Διεύθυνσης Τεχνικών Έργων της Έδρας, σύμφωνα με τη νομοθεσία υλοποίησης δημοσίων έργων (Ν.4412/2016 όπως σήμερα ισχύει).
	2. Να χρησιμοποιήσει την τεχνική μελέτη που συνέταξε το ΤΕΕ/ Τμήμα Δυτικής Μακεδονίας και ενέκρινε το ΤΕΕ/ Τμήμα Δυτικής Μακεδονίας και αφορά το φυσικό αντικείμενο του έργου.
	3. Να ελέγξει και να εισηγηθεί για έγκριση τα τεύχη δημοπράτησης, την αναλυτική διακήρυξη και την προκήρυξη του έργου προς το τμήμα ΤΕΕ/ Τμήμα Δυτικής Μακεδονίας.

**Το Τεχνικό Επιμελητήριο Ελλάδος/ Τμήμα Δυτικής Μακεδονίας,** ως Κύριος και Προϊσταμένη αρχή του έργου δια των αρμοδίων οργάνων του, αναλαμβάνει :

* 1. Να υλοποιήσει τη διαδικασία δημοπράτησης του έργου, σε εφαρμογή των εγκεκριμένων μελετών που αποτελούν αναπόσπαστο τμήμα της παρούσας, προϋπολογισμού 261.000,00 €.
	2. Την εξασφάλιση των αναγκαίων συνθηκών κατά την υλοποίηση του υπόψη έργου και τη διευθέτηση των ζητημάτων που άπτονται της ενημέρωσης της οικοδομικής άδειας και των απαιτούμενων τυχόν εγκρίσεων και αδειοδοτήσεων.
	3. Την υποβολή στη Ειδική Υπηρεσία Διαχείρισης αιτημάτων προέγκρισης δημοπράτησης , σύμβασης, τροποποίησης σύμβασης κ.λ.π, καθώς και των Δελτίων Δήλωσης Δαπανών.
	4. Την υπογραφή της σύμβασης κατασκευής του έργου μεταξύ της αναθέτουσας Αρχής (ΤΕΕ/ Τμήμα Δυτικής Μακεδονίας) και του αναδόχου.
	5. Να διευκολύνει µε κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της σύμβασης από τη Διευθύνουσα Υπηρεσία.
		1. Την εξασφάλιση των απαραίτητων πόρων για τη χρηματοδότηση του έργου μέσω του Ευρωπαϊκού Ταμείου Περιφερειακής Ανάπτυξης (ΕΤΠΑ) του ΕΣΠΑ 2014-2020 με Κωδικό Πρόσκλησης:139 για την υποβολή προτάσεων στο επιχειρησιακό πρόγραμμα «Δυτική Μακεδονία» Άξονας προτεραιότητας:4 «Υποστήριξη της μετάβασης προς μια οικονομία χαμηλών εκπομπών διοξειδίου του άνθρακα σε όλους τους τομείς». Ο οποίος συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) με τίτλο «Δράσεις βελτίωσης της ενεργειακής απόδοσης των δημοσίων κτιρίων (Δημόσια κτίρια εκτός σχολικών κτιρίων και κτιρίων υγείας)»
	6. Την εξόφληση των πιστοποιήσεων – λογαριασμών που θα συνταχθούν και θα εγκριθούν από το Τμήμα Δομών Περιβάλλοντος της Διεύθυνσης Τεχνικών Έργων της Έδρας της Περιφέρειας Δυτικής Μακεδονίας κατά την υλοποίηση του έργου.
	7. Να υποβοηθήσει την Κοινή Επιτροπή Παρακολούθησης της παρούσας σύμβασης, θέτοντας στη διάθεσή της εφόσον της ζητηθεί, επιστημονικά στελέχη της προκειμένου να διασφαλισθεί η διεπιστημονική αντιμετώπιση της σύμβασης.
	8. Την εξασφάλιση των αναγκαίων συνθηκών κατά την υλοποίηση του υπόψη έργου και τη διευθέτηση των ζητημάτων που άπτονται της έκδοσης της οικοδομικής άδειας- άδεια μικράς κλίμακας και των απαιτούμενων τυχόν εγκρίσεων και αδειοδοτήσεων.

# ΠΟΣΑ ΚΑΙ ΠΟΡΟΙ ΧΡΗΜΑΤΟΔΟΤΗΣΗΣ

Για την παρούσα προγραμματική σύμβαση δεν προβλέπεται κάποια δαπάνη ή αποζημίωση. Ο προϋπολογισμός της παρούσας σύμβασης αποτυπώνει τον προϋπολογισμό του έργου που θα υλοποιηθεί και ανέρχεται στο ύψος των διακοσίων εξήντα ένα χιλιάδων ευρώ (261.000,00 €), συμπεριλαμβανομένων των απροβλέπτων και του ΦΠΑ.

Το έργο για την υλοποίηση του οποίου συντάσσεται η παρούσα σύμβαση, έχει υποβληθεί προς έγκριση χρηματοδότησης στην Πρόσκληση με κωδικό:139 για την υποβολή προτάσεων στο επιχειρησιακό πρόγραμμα «Δυτική Μακεδονία» Άξονας προτεραιότητας:4 «Υποστήριξη της μετάβασης προς μια οικονομία χαμηλών εκπομπών διοξειδίου του άνθρακα σε όλους τους τομείς». Ο οποίος συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) με τίτλο «Δράσεις βελτίωσης της ενεργειακής απόδοσης των δημοσίων κτιρίων (Δημόσια κτίρια εκτός σχολικών κτιρίων και κτιρίων υγείας)»

# ΠΡΟΓΡΑΜΜΑ ΠΛΗΡΩΜΩΝ

Δεδομένου ότι Κύριος του έργου και Φορέας Χρηματοδότησης είναι το Τεχνικό Επιμελητήριο Ελλάδος/ Τμήμα Δυτικής Μακεδονίας, οι πληρωμές προς τον Ανάδοχο κατασκευαστή θα καταβάλλονται από το Τεχνικό Επιμελητήριο Ελλάδος/ Τμήμα Δυτικής Μακεδονίας μέσω των αντίστοιχων Οικονομικών Υπηρεσιών του, με εξόφληση των πιστοποιήσεων που θα συνταχθούν και θα εγκριθούν από το Τμήμα Δομών Περιβάλλοντος της Διεύθυνσης Τεχνικών Έργων της έδρας της Περιφέρειας Δυτικής Μακεδονίας κατά την κατασκευή του έργου.

# ΔΙΑΡΚΕΙΑ ΤΗΣ ΣΥΜΒΑΣΗΣ

Η παρούσα Προγραμματική Σύμβαση ισχύει από σήμερα και λήγει µε την έγκριση του πρωτοκόλλου οριστικής παραλαβής του έργου **«Ενεργειακή Αναβάθμιση τμήματος** **κτιρίου οπού στεγάζεται το ΤΕΕ/ΤΔΜ»**, επί της οδού Εστίας 1, Δ.Ε. Κοζάνης, Τ.Κ. 50100.

# ΦΟΡΕΑΣ ΔΙΑΧΕΙΡΙΣΗΣ ΤΟΥ ΕΡΓΟΥ ΜΕΤΑ ΤΗΝ ΟΛΟΚΛΗΡΩΣΗ ΤΟΥ

Η επίβλεψη του έργου που περιλαμβάνεται στο υπόψη πρόγραμμα θα γίνει από την ΔΤΕ Έδρας/ Τμήμα Δομών και Περιβάλλοντος της Περιφέρειας Δυτικής Μακεδονίας.

Η διαχείριση του έργου αυτού (λειτουργία, συντήρηση), μετά την ολοκλήρωσή του, θα γίνετε από το Τεχνικό Επιμελητήριο Ελλάδος/ Τμήμα Δυτικής Μακεδονίας.

# ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΣΥΜΒΑΣΗΣ

Για την παρακολούθηση υλοποίησης της σύμβασης αυτής συστήνεται όργανο με την επωνυμία "Κοινή Επιτροπή" με έδρα την Κοζάνη.

Η Κοινή Επιτροπή αποτελείται από τρία (3) μέλη, ως εξής:

1. Δύο (2) εκπροσώπους της Περιφέρειας Δυτικής Μακεδονίας με τους αναπληρωτές τους.
2. Έναν (1) εκπρόσωπο του ΤΕΕ/ Τμήμα Δυτικής Μακεδονίας με τον αναπληρωτή του.

Μετά την υπογραφή της σύμβασης, οι συμβαλλόμενοι φορείς θα κοινοποιήσουν τα οριζόμενα από αυτούς μέλη της Κοινής Επιτροπής.

Αντικείμενο της Κοινής Επιτροπής είναι *η παρακολούθηση της τήρησης των όρων της Προγραμματικής Σύμβασης, η μεσολάβηση στην επίλυση κάθε διαφοράς μεταξύ των συμβαλλομένων μερών, σχετικής με την ερμηνεία των όρων ή τον τρόπο εφαρμογής της, καθώς και η υπογραφή των τελικών διαπιστωτικών πράξεων ολοκλήρωσης της παρούσας Προγραμματικής Σύμβασης.*

Ο Πρόεδρος της Κοινής Επιτροπής ορίζεται από τα μέλη στην πρώτη συνεδρίασή της, που συγκαλείται με πρωτοβουλία της Περιφέρειας Δυτικής Μακεδονίας.

Χρέη γραμματέα εκτελεί μέλος της Επιτροπής.

Η Επιτροπή συγκαλείται από τον Πρόεδρό της.

Η Επιτροπή συνέρχεται τακτικά και έκτακτα όταν το ζητήσει ένας από τους συμβαλλόμενους φορείς.

Κάθε µέλος της Επιτροπής μπορεί, κατά την κρίση του, να καλεί στις συνεδριάσεις υπηρεσιακά στελέχη του Φορέα από τον οποίο έχει ορισθεί και τα οποία είναι εμπλεκόμενα στην υλοποίηση του αντικειμένου της σύμβασης.

Η Επιτροπή συνεδριάζει στην Κοζάνη, στα Γραφεία Προϊστάμενου του τμήματος Δομών και Περιβάλλοντος της Διεύθυνσης Τεχνικών Έργων της Έδρας.

Τα πρακτικά της Επιτροπής κοινοποιούνται σε όλα τα µέλη αφού υπογραφούν.

Η Επιτροπή συνεδριάζει έγκυρα όταν είναι παρόντα όλα τα µέλη της.

Οι αποφάσεις είναι αιτιολογημένες, παίρνονται κατά πλειοψηφία των παρόντων µελών και δεσμεύουν όλους τους συμβαλλόμενους φορείς.

Κάθε τακτικό µέλος μπορεί να αντικατασταθεί από ένα αναπληρωματικό.

Οι λοιπές λεπτομέρειες που πιθανά θα απαιτηθούν για την λειτουργία της Κοινής Επιτροπής, θα καθορισθούν µε αποφάσεις της.

#  ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ - ΣΥΝΕΠΕΙΕΣ

Η παράβαση οποιουδήποτε από τους όρους της παρούσας σύμβασης ή η παράβαση των διατάξεων του νόμου και της καλής πίστης από οποιοδήποτε από τα συμβαλλόμενα μέρη, παρέχει στο έτερο το δικαίωμα να καταγγείλει τη σύμβαση και να αξιώσει κάθε θετική ή αποθετική ζημιά τους.

# ΕΠΙΛΥΣΗ ΔΙΑΦΟΡΩΝ

Κάθε διαφορά μεταξύ των συμβαλλομένων που αφορά στην εκτέλεση και ερμηνεία των όρων της σύμβασης και που δεν θα διευθετείται από την Κοινή Επιτροπή της παρούσας σύμβασης, θα επιλύεται από τα Δικαστήρια Κοζάνης, αρμόδιου βαθμού και δικαιοδοσίας.

# ΤΕΛΙΚΕΣ ΔΙΑΤΑΞΕΙΣ

Καμία ουσιαστική τροποποίηση της προγραμματικής σύμβασης δεν αναγνωρίζεται χωρίς έγγραφο που υπογράφεται από τους εκπροσώπους των συμβαλλόμενων μερών.

Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την προγραμματική σύμβαση, καθώς και η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλόμενων μερών από δικαίωμα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από την παρούσα Προγραμματική Σύμβαση.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη και αφού αναγνώσθηκε το περιεχόμενο της σύμβασης αυτής υπογράφεται σε όμοια πρωτότυπα, όπως παρακάτω, από τα οποία ο κάθε συμβαλλόμενος παίρνει από ένα (1).

**Απόφαση Α1/Δ.Ε./Σ22/2021**

Αποφασίζεται ομόφωνα η έγκριση όρων Σχεδίου Προγραμματικής Σύμβασης μεταξύ της Περιφέρειας Δυτικής Μακεδονίας και του Τεχνικού Επιμελητηρίου Ελλάδος/ Τμήμα Δυτικής Μακεδονίας που αφορά το έργο **«ΥΠΟΣΤΗΡΙΞΗ ΤΕΧΝΙΚΗΣ ΥΠΗΡΕΣΙΑΣ ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ ΣΤΟ ΕΡΓΟ «ΕΝΕΡΓΕΙΑΚΗ ΑΝΑΒΑΘΜΙΣΗ ΤΜΗΜΑΤΟΣ ΚΤΙΡΙΟΥ, ΟΠΟΥ ΣΤΕΓΑΖΕΤΑΙ ΤΟ Τ.Ε.Ε./Τ.Δ.Μ.»,** σύμφωνα με τοΆρθρο 100, του Ν.3852/ 2010 όπως τροποποιήθηκε και ισχύει. Εξουσιοδοτείται ο πρόεδρος της Διοικούσας Επιτροπής του Τ.Ε.Ε./Τ.Δ.Μ. Νικόλαος Συλλίρης για τη υπογραφής της.

Ως εκπρόσωποι του Τ.Ε.Ε./Τ.Δ.Μ. στην Κοινή Επιτροπή Παρακολούθησης της Προγραμματικής Σύμβασης μεταξύ της Περιφέρειας Δυτικής Μακεδονίας και του Τεχνικού Επιμελητηρίου Ελλάδος/ Τμήμα Δυτικής Μακεδονίας που αφορά το έργο **«ΥΠΟΣΤΗΡΙΞΗ ΤΕΧΝΙΚΗΣ ΥΠΗΡΕΣΙΑΣ ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ ΣΤΟ ΕΡΓΟ «ΕΝΕΡΓΕΙΑΚΗ ΑΝΑΒΑΘΜΙΣΗ ΤΜΗΜΑΤΟΣ ΚΤΙΡΙΟΥ, ΟΠΟΥ ΣΤΕΓΑΖΕΤΑΙ ΤΟ Τ.Ε.Ε./Τ.Δ.Μ.» ορίζονται οι :**

**Νικόλαος Συλλίρης , Μηχανολόγος Μηχανικός, Πρόεδρος της Διοικούσας Επιτροπής, ως τακτικό μέλος και η Ευαγγελία Μπάγκαβου , Χημικός Μηχανικός, Αντιπρόεδρος της Διοικούσας Επιτροπής, ως αναπληρωματικό μέλος .**

Επικυρώνεται αυθημερόν.

**Λύεται η συνεδρίαση**

**Ο Πρόεδρος Ο Γενικός Γραμματέας**

**Νικόλαος Συλλίρης Ιωάννης Τζιόλας**